Diari Oficial de la Generalitat Valenciana


Sumari del DOGV 6728, del 06-03-2012 (2012/2145)

Subhasta extrajudicial de dos habitatges unifamiliars a la pedania de Coagullada, a Carcaixent.
-----------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2145


Organisme emissor
:   Notaria de Maria Jose Ferris Vazquez

Tipus de document
:   Subhasta

Subhasta extrajudicial de dos habitatges unifamiliars a la pedania de Coagullada, a Carcaixent. [2012/2145]  
María José Ferrís Vázquez, notària del Col·legi Notarial de València, amb residència a Carcaixent, faig saber:   
Que en la meua notaria, situada a Carcaixent (València), carrer de la Baronessa Santa Bàrbara, número 41, entresòl, es tramita venda extrajudicial, conforme a l'article 129 de la Llei Hipotecària, de les següents finques hipotecades:  
  
Ciutat de Carcaixent   
  
Un. Habitatge unifamiliar del conjunt situat a la pedania de Cogullada, annexada al terme de Carcaixent. És el situat a l'esquerra mirant la seua façana, que recau a la plaça de Sant Josep, assenyalada amb el número 6-A, per on té l'accés. Es compon de planta baixa, amb garatge i accés a l'habitatge, que té distribuïdor, lavabo, cuina, escala d'accés a la planta superior i sala menjador, un pati posterior descobert i primera planta alta, amb tres dormitoris i dos banys. Ocupa una superfície útil entre totes les plantes de 112,69 metres quadrats, i construïda de 141,60 metres quadrats, el pati posterior descobert fa 19,14 metres quadrats. El solar ocupa una superfície de huitanta-nou metres noranta-tres decímetres quadrats. Limita: front-sud, plaça de situació; dreta entrant, habitatge unifamiliar número 6-B; esquerra i fons, general del conjunt.  
  
Quota de participació: 50%.  
Inscripció: consta inscrita en el Registre de la Propietat d'Alzira Un, al tom 2455, llibre 481 de Carcaixent, foli 177, finca número 28.424, 1a.  
Referència cadastral: 5230375IF4702Q6465LB.  
  
Ciutat de Carcaixent  
Dos. Habitatge unifamiliar del conjunt situat a la pedania de Cogullada, annexada al terme de Carcaixent. És el situat a la dreta mirant a la seua façana, que recau a la plaça de Sant Josep, assenyalada amb el número 6-B, per on té l'accés. Es compon de planta baixa, amb garatge i accés a l'habitatge, que té distribuïdor, lavabo, cuina, escala d'accés a la planta superior i sala menjador, amb un pati posterior descobert i primera planta alta, amb tres dormitoris i dos banys. Ocupa una superfície útil entre totes les plantes de 111,79 metres quadrats i construïda de 140,12 metres quadrats, el pati posterior descobert fa 17,58 metres quadrats. El solar ocupa una superfície de huitanta-set metres seixanta-quatre decímetres quadrats. Limita: front-sud, plaça de situació; dreta entrant i fons, general del conjunt; i esquerra, habitatge unifamiliar número 6-A.  
Quota de participació: 50%.  
Inscripció: consta inscrita en el Registre de la Propietat d'Alzira Un, al tom 2455, llibre 481 de Carcaixent, foli 182, finca número 28.425, 1a.  
Referència cadastral: 9252306MF7589O2164SZ.   
  
Com que és procedent la subhasta de cada una de les finques, es fan saber les condicions d'aquesta:  
Tindrà lloc en la meua notaria. La primera subhasta, el 23 d'abril de 2012, a les 10.00 hores, i el tipus base serà el de cent setanta-quatre mil huit-cents euros per a cada una de les finques. Si no n'hi ha postor o si resulta fallida, la segona subhasta, el 23 de maig de 2012, a les 10.00 hores, el tipus de la qual serà el 75% de la primera per a cada una de les finques. En els mateixos casos, la tercera subhasta, el 21 de juny de 2012, a les 10.00 hores, sense subjecció a tipus, per a cada una de les finques. En la tercera subhasta el creditor podrà sol·licitar l'adjudicació per import igual o superior al 50% del tipus base de la primera subhasta. Si n'hi ha pluralitat de millores en la tercera subhasta, la licitació entre millorants i el millor postor, el 2 de juliol de 2012, a les 10.00 hores per a cada una de les finques.   
  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria de dilluns a divendres, de 10.00 a 14.00 hores. S'entendrà que qualsevol licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, en la notària, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, mitjançant xec bancari a nom de la notària. Podran fer-se postures per escrit en plec tancat, havent d'adjuntar-hi el justificant de depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
Carcaixent, 27 de febrer de 2012.- La notària: María José Ferrís Vázquez.